b'\n_START_ARTICLE_\nForces A\xc3\xa8ries de l\'Ex\xc3\xa8rcit dels Estats Units\n_START_SECTION_\nProblemes de la unitat de comandament al Cos Aeri\n_START_PARAGRAPH_\nLes arrels de la AAF augmentaren a la formulaci\xc3\xb3 de teories sobre el bombardeig estrat\xc3\xa8gic a l\'Acad\xc3\xa8mia T\xc3\xa0ctica del Cos Aeri que don\xc3\xa0 nou impuls als arguments per a una for\xc3\xa7a a\xc3\xa8ria independent. Malgrat una sensaci\xc3\xb3 de resist\xc3\xa8ncia i fins i tot d\'obstaculitzaci\xc3\xb3 per part de l\'Estat Major General del Departament de Guerra (WDGS), molt del qual va ser atribu\xc3\xaft a la manca de fons, el Cos Aeri va fer grans passes a la d\xc3\xa8cada de 1930, tant en doctrina com d\'organitzaci\xc3\xb3. Comen\xc3\xa7\xc3\xa0 a emergir una estrat\xc3\xa8gia basada en el bombardeig de precisi\xc3\xb3 d\'objectius industrials mitjan\xc3\xa7ant bombarders de llarg abast molt armats, formulada pels que serien els seus futurs l\xc3\xadders._NEWLINE_Al mar\xc3\xa7 de 1935 es don\xc3\xa0 un gran pas cap a una for\xc3\xa7a a\xc3\xa8ria separada quan el comandament de totes les unitats a\xc3\xa8ries de combat a l\'interior dels Estats Units continentals va centralitzar-se sota un \xc3\xbanic quarter general anomenat "Quarter General de la For\xc3\xa7a A\xc3\xa8ria". Des de 1920 el control de les unitats d\'aviaci\xc3\xb3 residia sobre els comandants dels cossos d\'\xc3\xa0rees (un nivell administratiu de les forces terrestres en temps de pau), seguint el model establert pel General John Pershing durant la I Guerra Mundial. El 1924 el WDFS planej\xc3\xa0 l\'activaci\xc3\xb3 per a temps de guerra d\'un Quarter General de l\'Ex\xc3\xa8rcit (GHQ), semblant al model de les Forces Expedicion\xc3\xa0ries Americanes de la I Guerra Mundial, amb un GHQ de la For\xc3\xa7a A\xc3\xa8ria com un component subordinat. Ambd\xc3\xb3s van ser creats el 1933 quan la guerra amb Cuba semblava possible despr\xc3\xa9s d\'un cop, per\xc3\xb2 no va ser activat._NEWLINE_L\'activaci\xc3\xb3 del GHQ de la For\xc3\xa7a A\xc3\xa8ria represent\xc3\xa0 un comprom\xc3\xads entre els defensors d\'un poder aeri estrat\xc3\xa8gic i els comandants de les forces de terra que demanaven que la missi\xc3\xb3 del Cos Aeri havia d\'estar lligat al de les forces terrestres. Els defensors del poder aeri aconseguiren un control centralitzat de les unitats aeris sota un comandant aeri, mentre que la WDGS divid\xc3\xad l\'autoritat dins del servei aeri i assegur\xc3\xa0 una pol\xc3\xadtica de continu\xc3\xaftat de suport de les operacions terrestres com a paper primari de l\'arma aeri. El GHQ de la For\xc3\xa7a A\xc3\xa8ria organitz\xc3\xa0 grups de combat administrativament en una for\xc3\xa7a d\'atac de 3 ales desplegades a les costes de l\'Atl\xc3\xa0ntic, del Pac\xc3\xadfic i del Golf de M\xc3\xa8xic. El 1940 es realitz\xc3\xa0 una divisi\xc3\xb3 de la defensa a\xc3\xa8ria dels Estats Units en quatre districtes geogr\xc3\xa0fics que comport\xc3\xa0 la fundaci\xc3\xb3 de les subseq\xc3\xbcents forces a\xc3\xa8ries numerades quan, al novembre, el GHQ de l\'Ex\xc3\xa8rcit va ser activat i va obtenir tot el control del GHQ de la For\xc3\xa7a A\xc3\xa8ria. El Cap de l\'Estat Major de l\'Ex\xc3\xa8rcit George C. Marshall deman\xc3\xa0 un estudi de reorganitzaci\xc3\xb3 del Cps Aeri i, el 5 d\'octubre de 1940, el Cap del Cos Aeri Maj. Gen. Henry H. Arnold llan\xc3\xa7\xc3\xa0 una proposta per a la creaci\xc3\xb3 d\'un estat major aeri, unificant l\'arma a\xc3\xa8ria sota un comandant \xc3\xbanic i donant-li autonomia amb la terra i les forces de subministrament, per\xc3\xb2 va ser oposat immediatament per l\'Estat Major Grall en tots els respectes._NEWLINE_El GHQ de la For\xc3\xa7a A\xc3\xa8ria era petit en comparaci\xc3\xb3 a les forces a\xc3\xa8ries europees. Les l\xc3\xadnies d\'autoritat eren, com a m\xc3\xadnim, dif\xc3\xadcils, car el GHQ de la For\xc3\xa7a A\xc3\xa8ria controlava nom\xc3\xa9s operacions de les seves unitats de combat mentre que el Cos Aeri encara era responsable de la doctrina, l\'adquisici\xc3\xb3 d\'avions i l\'entrenament. Els comandants de cos d\'\xc3\xa0rea continuaren controlant tots els aer\xc3\xb2droms i el personal de suport all\xc3\xa0 destinat. Els comandants del GHQ de la For\xc3\xa7a A\xc3\xa8ria i del Cos Aeri, els Major Generals Frank Andrews i Oscar Westover, respectivament, sobre la direcci\xc3\xb3 en la que l\'arma a\xc3\xa8ria prenia, exacerbant les seves dificultats.\n_START_SECTION_\nCreaci\xc3\xb3\n_START_PARAGRAPH_\nLa possibilitat de la participaci\xc3\xb3 dels Estats Units a la Segona Guerra Mundial comport\xc3\xa0 la reorganitzaci\xc3\xb3 m\xc3\xa9s radical de la branca a\xc3\xa8ria de tota la seva hist\xc3\xb2ria, desenvolupant una estructura que unific\xc3\xa0 el comandament de tots els elements aeris i li don\xc3\xa0 una autonomia absoluta al mar\xc3\xa7 de 1942._NEWLINE_A la primavera de 1941 l\'\xc3\xa8xit d\'un control centralitzat de les operacions a\xc3\xa8ries a Europa havia deixat clar que la dicotomia de l\'autoritat de les forces a\xc3\xa8ries americanes, considerat com una "autoritat a\xc3\xa8ria amb cap d"hidra" per un congressista, havia causat una mancan\xc3\xa7a de canals clars de comandament. Una lluita amb el WDGS sobre el control de la defensa a\xc3\xa8ria dels Estats Units havia estat guanyada pels aer\xc3\xb2droms i concedida a quatre unitats de comandament anomenades "forces a\xc3\xa8ries numerades", per\xc3\xb2 el conflicte burocr\xc3\xa0tic amena\xc3\xa7ava en renovar la lluita dormida per a una For\xc3\xa7a A\xc3\xa8ria dels Estats Units independent. Marshall havia arribat a la conclusi\xc3\xb3 que les forces a\xc3\xa8ries necessitaven un sistema m\xc3\xa9s simple i un comandament unificat. Treballant amb Arnold i amb Robert Lovett, que feia poc que havia estat nomenat Assistent del Secretari de la Guerra per a l\'Aviaci\xc3\xb3, arrib\xc3\xa0 al consens que una quasi-autonomia de les forces a\xc3\xa8ries era preferible a una separaci\xc3\xb3 immediata._NEWLINE_El 20 de juny de 1941, per garantir una autonomia addicional per a les forces a\xc3\xa8ries i evitar una lluita legislativa al Congr\xc3\xa9s, el Departament de Guerra revis\xc3\xa0 la regulaci\xc3\xb3 de l\'ex\xc3\xa8rcit que governava l\'organitzaci\xc3\xb3 de l\'aviaci\xc3\xb3 de l\'Ex\xc3\xa8rcit, AR 95-5. _NEWLINE_Arnold assum\xc3\xad el c\xc3\xa0rrec de Comandant de les Forces A\xc3\xa8ries de l\'Ex\xc3\xa8rcit, creant un nivell de comandament sobre tots els components de l\'aviaci\xc3\xb3 militar i acabant l\'estatus dual del Cos Aeri i del GHQ de la For\xc3\xa7a A\xc3\xa8ria (que pass\xc3\xa0 a denominar-se Comandament de Combat de la For\xc3\xa7a A\xc3\xa8ria). Les AAF van aconseguir l\'estat major de l\'aire que durant molt de temps el WDGS li havia negat, aix\xc3\xad com un \xc3\xbanic comandant aeri. Malgrat aix\xc3\xb2, les AAF encara no tenien un estatus igual amb les forces a\xc3\xa8ries terrestres, i les unitats a\xc3\xa8ries seguiren reportant mitjan\xc3\xa7ant dues cadenes de comandament._NEWLINE_Arnold i Marshall acordaren que les AAF tindrien autonomia al Departament de la Guerra fins al final de la guerra, sempre que els seus comandants deixessin de conxorxar per la independ\xc3\xa8ncia. Marshall, un decidit defensor del poder aeri, deix\xc3\xa0 entendre que la For\xc3\xa7a A\xc3\xa8ria segurament obtindria la seva independ\xc3\xa8ncia despr\xc3\xa9s de la guerra. Poc despr\xc3\xa9s que els japonesos ataquessin Pearl Harbor el 7 de desembre de 1941, en reconeixement a la import\xc3\xa0ncia del paper de les Forces A\xc3\xa8ries de l\'Ex\xc3\xa8rcit, Arnold va rebre un seient a la Junta de Caps d\'Estat Major, l\'estat major de planificaci\xc3\xb3 que servia com a punt focal de la planificaci\xc3\xb3 estrat\xc3\xa8gica americana durant la guerra, per tal que els Estats Units tinguessin un representant aeri a les converses de l\'estat major amb els seus contraparts brit\xc3\xa0nics al Comandament Combinat. En efecte, el cap de les AAF reb\xc3\xa9 un tracte igualitari amb Marshall. Mentre que aquest pas no va ser mai oficialment reconegut per la Marina, i va ser amargament disputat a cada oportunitat, va demostrar-se com una fundaci\xc3\xb3 pragm\xc3\xa0tica per a la futura separaci\xc3\xb3 de la For\xc3\xa7a A\xc3\xa8ria._NEWLINE_Els quatre districtes geogr\xc3\xa0fics de l\'antiga GHQ For\xc3\xa7a Aeri van convertir-se al gener de 1941 en forces a\xc3\xa8ries numerades, amb una organitzaci\xc3\xb3 subordinada de 54 grups. Organitzativament, les Forces A\xc3\xa8ries de l\'Ex\xc3\xa8rcit van crear-se com un gra\xc3\xb3 de comandament m\xc3\xa9s alt abastant tant el Comandament de Combat de la For\xc3\xa7a A\xc3\xa8ria i del Cos Aeri, tot i que portava tot el bra\xc3\xa7 aeri sota l\'autoritat d\'un aviador per primera vedada. Per\xc3\xb2 aquestes reformes eren nom\xc3\xa9s temporals, acabant en nom\xc3\xa9s 9 mesos. Al novembre de 1941, just abans de l\'entrada dels Estats Units a la guerra, la divisi\xc3\xb3 de l\'autoritat amb l\'Ex\xc3\xa8rcit que havia causat l\'activaci\xc3\xb3 del GHQ de l\'Ex\xc3\xa8rcit, iniciant una "batalla de memorands" amb altres ag\xc3\xa8ncies sobre l\'administraci\xc3\xb3 del AAF, fent que Marshall afirm\xc3\xa9s que tenia el comandament m\xc3\xa9s pobre de l\'Ex\xc3\xa8rcit. Per tal de fer \xc3\xa0gils les AAF davant la guerra, amb l\'objectiu d\'una planificaci\xc3\xb3 centralitzada i una execuci\xc3\xb3 descentralitzada, Arnold present\xc3\xa0 a Marshall essencialment el mateix pla de reorganitzaci\xc3\xb3 refusat per l\'Estat Major General a l\'octubre de 1940. L\'Orde Executica 9082, publicada el 28 de febrer de 1942 canvi\xc3\xa0 el t\xc3\xadtol d\'Arnold a "Comandant General, Forces A\xc3\xa8ries de l\'Ex\xc3\xa8rcit", per ser efectiu el 9 de mar\xc3\xa7 de 1942, equiparant-lo als generals comandants de les noves Forces Terrestres de l\'Ex\xc3\xa8rcit i dels Serveis de Subministrament, els altres dos components de l\'Ex\xc3\xa8rcit dels Estats Units. El Departament de Guerra public\xc3\xa0 la Circular 59 el 2 de mar\xc3\xa7 que feia refer\xc3\xa8ncia a l\'ordre executiva, presentada per un expedient per al temps de guerra que havia d\'expirar sis mesos despr\xc3\xa9s del final de la guerra. Els tres components substitu\xc3\xafren una multiplicitat de branques i organitzacions, reduint-se per tant la mida de l\'Estat Major General, incrementant-se proporcionalment la representaci\xc3\xb3 les membres de les forces a\xc3\xa8ries._NEWLINE_A m\xc3\xa9s de dissoldre tant el Quarter General de l\'Ex\xc3\xa8rcit i els caps de les armes de combat, assignant les seves funcions d\'entrenament a les Forces Terrestres de l\'Ex\xc3\xa8rcit, la Circular 59 del Departament de la Guerra reorganitz\xc3\xa0 les Forces A\xc3\xa8ries de l\'Ex\xc3\xa8rcit, dissolent el Comandament de Combat (l\'anterior GHQAF) i l\'Oficina del Cap del Cos Aeri (modificant-se en una branca no organitzativa de l\'Ex\xc3\xa8rcit), que eliminava tota una capa d\'autoritat. Substituint hi havia 11 forces a\xc3\xa8ries numerades (despr\xc3\xa9s en serien 16) i sis comandaments majors (que serien 8 al gener de 1943: Entrenament de Vol, Entrenament T\xc3\xa8cnic, Transport de Tropes, Transport Aeri, Materia, Servei Aeri, Camp de Proves i Anti-Submar\xc3\xad). Al juliol de 1943, els comandaments d\'Entrenament de Vol i Entrenament T\xc3\xa8cnic van convergir en un \xc3\xbanic Comandament d\'Entrenament._NEWLINE_Entre mar\xc3\xa7 de 1942 i mar\xc3\xa7 de 1943 les AAF operaren sota una divisi\xc3\xb3 d\'activitats de control administratiu mitjan\xc3\xa7ant una pol\xc3\xadtica d\'estat major, un estat major operatiu i els comandaments de suport. Les activitats de camp de diversos comandaments operaren sota una estructura de bureau, sense separaci\xc3\xb3 de les funcions operatives i pol\xc3\xadtiques. Els oficials d\'estat major sovint exercien el comandament i l\'autoritat pol\xc3\xadtica sense responsabilitat dels resultats, un sistema que provenia dels anys del Cos Aeri. En concepte d\'un "estat major operatiu", o directorats, result\xc3\xa0 d\'una voluntat de situar experts en diversos aspectes de l\'aviaci\xc3\xb3 militar en posicions claus d\'implementaci\xc3\xb3. Per\xc3\xb2 que les funcions sovint se sobreposaven, la comunicaci\xc3\xb3 i la coordinaci\xc3\xb3 entre les divisions fall\xc3\xa0 o va ser ignorada, pels prerrogatives pol\xc3\xadtiques van ser usurpades pels directorats, i sovint van estar sobrecarregades pels detalls. Eventualment m\xc3\xa9s de 30 oficines estaven autoritzades a donar ordres en nom de la comand\xc3\xa0ncia general._NEWLINE_El principi de comandament jer\xc3\xa0rquic, en la que un \xc3\xbanic comandant era el responsable directe final per\xc3\xb2 delegava l\'autoritat a l\'estat major, va ser adoptat per totes les AAF en una gran reorganitzaci\xc3\xb3 i consolidaci\xc3\xb3 el 29 de mar\xc3\xa7 de 1943. Els quatre directorats principals i 19 de subordinats (l\'estat major operatiu) van abolir-se com un nivell d\'autoritat innecessari i l\'execuci\xc3\xb3 de pol\xc3\xadtiques va ser retirat dels estats majors i assignades nom\xc3\xa9s a les organitzacions de camp mitjan\xc3\xa7ant l\xc3\xadnies funcionals. _NEWLINE_Les funcions pol\xc3\xadtiques dels directorats van reorganitzar-se i consolidar-se en oficines reagrupades sota sis assistents als caps de l\'estat major de l\'aire._NEWLINE_La majoria de membres de les Forces A\xc3\xa8ries de l\'Ex\xc3\xa8rcit tamb\xc3\xa9 seguiren sent membres del Cos Aeri. Al maig de 1945, el 88% dels oficials que servien a les AAF havien estat comissionats al Cos Aeri, mentre que el 82% dels membres de classe tropa assignats a les unitats i bases de les AAF tenien el Cos Aeri com la seva branca combativa.\n_START_SECTION_\nExpansi\xc3\xb3 de les Forces A\xc3\xa8ries de l\'Ex\xc3\xa8rcit\n_START_PARAGRAPH_\nEl Cos Aeri comen\xc3\xa7\xc3\xa0 una r\xc3\xa0pida expansi\xc3\xb3 durant la primavera de 1939 sota la direcci\xc3\xb3 del President Franklin D. Roosevelt per donar una for\xc3\xa7a a\xc3\xa8ria adequada per a la defensa de l\'hemisferi occidental. Un "programa 25-grup" inicial, desenvolupat a l\'abril de 1939, reclam\xc3\xa0 50.000 homes. Quan la guerra esclat\xc3\xa0 al setembre de 1939 el Cos Aeri nom\xc3\xa9s tenia 800 avions de combat de primera l\xc3\xadnia i 76 bases, incloent 21 grans instal\xc2\xb7lacions i dip\xc3\xb2sits. _NEWLINE_Seguint a la invasi\xc3\xb3 alemanya de Fran\xc3\xa7a i els Pa\xc3\xafsos Baixos al maig de 1940, el President Roosevelt deman\xc3\xa0 al Congr\xc3\xa9s per destinar prop de mil milions de d\xc3\xb2lars suplementaris, un programa de producci\xc3\xb3 de 50.000 avions anuals i una for\xc3\xa7a a\xc3\xa8ria militar de 50.000 avions (dels quals 36.500 serien de l\'Ex\xc3\xa8rcit). A partir d\'aquell moment seguiren programes accelerats al Cos Aeri que repetidament revis\xc3\xa0 els objectius d\'expansi\xc3\xb3, resultant en plans de 84 grups de combat, 7.799 avions de combat, i l\'augment anual de la for\xc3\xa7a de 30.000 pilots nous i 100.000 membres de personal t\xc3\xa8cnic. Els programes d\'expansi\xc3\xb3 accelerats resultaren en una for\xc3\xa7a de 156 aer\xc3\xb2droms i 152.125 membres en el moment de la creaci\xc3\xb3 de les Forces A\xc3\xa8ries de l\'Ex\xc3\xa8rcit._NEWLINE_La invasi\xc3\xb3 alemanya de la Uni\xc3\xb3 Sovi\xc3\xa8tica, que va tenir lloc nom\xc3\xa9s dos dies despr\xc3\xa9s de la creaci\xc3\xb3 de les Forces A\xc3\xa8ries de l\'Ex\xc3\xa8rcit, provoc\xc3\xa0 que es realitz\xc3\xa9s una nova avaluaci\xc3\xb3 immediata de l\'estrat\xc3\xa8gia defensiva americana. La necessitat d\'una estrat\xc3\xa8gia ofensiva per derrotar les Pot\xc3\xa8ncies de l\'Eix requeria un creixement i una modernitzaci\xc3\xb3 de tots els serveis militars, incloent les noves Forces A\xc3\xa8ries. A m\xc3\xa9s, la invasi\xc3\xb3 produ\xc3\xad un nou destinatari dels Acords del Pr\xc3\xa9stec-Arrendament amb la Uni\xc3\xb3 Sovi\xc3\xa8tica, creant fins i tot majors demandes d\'una producci\xc3\xb3 aeron\xc3\xa0utica americana ja a ple rendiment._NEWLINE_Una estrat\xc3\xa8gia ofensiva requeria diversos tipus d\'urg\xc3\xa8ncia i d\'esfor\xc3\xa7 contingut. A m\xc3\xa9s del desenvolupament i fabricaci\xc3\xb3 d\'avions en grans xifres, les Forces A\xc3\xa8ries de l\'Ex\xc3\xa8rcit havien d\'establir una xarxa log\xc3\xadstica global pel subministrament, manteniment i reparaci\xc3\xb3 de tota la for\xc3\xa7a; l\'allistament i l\'entrenament del personal; i mantenir la moral, el benestar i el nivell de les tropes. El proc\xc3\xa9s va ser impulsat pel ritme de producci\xc3\xb3 d\'avions, per\xc3\xb2 no el programa d\'entrenament, i va ser h\xc3\xa0bilment ajudat per la direcci\xc3\xb3 de Lovett, Secretari de la For\xc3\xa7a A\xc3\xa8ria a efectes pr\xc3\xa0ctics._NEWLINE_Advocat i banquer, Lovett tenia experi\xc3\xa8ncia anterior amb la ind\xc3\xbastria aeron\xc3\xa0utica que trasllad\xc3\xa0 a objectius de producci\xc3\xb3 realistics i harmonitz\xc3\xa0 en la integraci\xc3\xb3 dels plans de la AAF amb aquells de l\'Ex\xc3\xa8rcit. Lovett inicialment creia que la petici\xc3\xb3 del President Rossevelt despr\xc3\xa9s de l\'atac a Pearl Harbor de 60.000 avions pel 1942 i al 125.000 pel 1943 era massa ambici\xc3\xb3s. Malgrat aix\xc3\xb2, treballant al costat amb el general Arnold i participant de la capacitat de la ind\xc3\xbastria automobil\xc3\xadstica americana arrib\xc3\xa0 a un esfor\xc3\xa7 que produ\xc3\xad gaireb\xc3\xa9 100.000 avions el 1944._NEWLINE_Les demandes log\xc3\xadstiques d\'aquesta armada es trobaren mitjan\xc3\xa7ant la creaci\xc3\xb3 del Comandament del Servei Aeri per donar unitats de servei i mantenir 250 dip\xc3\xb2sits als Estats Units; l\'elevaci\xc3\xb3 del Divisi\xc3\xb3 de Material per l\'estatus de comandament complet per desenvolupar i aconseguir avi\xc3\xb3, equipament i recanvis; i el Comandament del Servei Aeri T\xc3\xa8cnic per enviar el material a ultramar. A m\xc3\xa9s, per transportar el personal i la c\xc3\xa0rrega, el Comandament de Transport Aeri va enviar uns 270.000 avions arreu del m\xc3\xb3n perdent-ne nom\xc3\xa9s 1.013 durant el proc\xc3\xa9s. L\'operaci\xc3\xb3 dels dip\xc3\xb2sits als Estats Units va ser feta principalment principalment per m\xc3\xa9s de 300.000 empleats civils de manteniment, molts dels quals eren dones, alliberant un nombre semblant de mec\xc3\xa0nics de les forces a\xc3\xa8ries per enviar a ultramar.\n_START_SECTION_\nCreixement de la USAAF, instal\xc2\xb7lacions\n_START_PARAGRAPH_\nA inicis de 1941 el Cos Aeri operava amb 156 aer\xc3\xb2droms. Des de 1939 s\'havia iniciat un programa d\'expansi\xc3\xb3 de bases a\xc3\xa8ries, intentant mantenir el ritme amb l\'increment de personal, unitats i avions, i usant les instal\xc2\xb7lacions privades o municipals on fos possible. Per\xc3\xb2 amb l\'esclat de la guerra i l\'expansi\xc3\xb3 accelerada resultant es necessit\xc3\xa0 una \xc3\xa0mplia varietat d\'instal\xc2\xb7lacions per operacions i entrenament per tots els Estats Units continentals (CONUS)._NEWLINE_A m\xc3\xa9s de la construcci\xc3\xb3 de noves bases permanents i de la construcci\xc3\xb3 de nombrosos camps de tir i de bombardeig, la USAAF empr\xc3\xa0 escoles civils de pilots, cursos d\'entrenament realitzats a universitats i f\xc3\xa0briques i destacaments d\'entrenament d\'oficials a les universitats. A inicis de 1942, en un moviment que gener\xc3\xa0 controv\xc3\xa8rsia, el Comandament d\'Entrenament T\xc3\xa8cnic de la USAAF comen\xc3\xa7\xc3\xa0 a llogar hotels i edificis d\'apartaments (nom\xc3\xa9s a Miami Beach, Florida disposaven de 90.000 llits). Els lloguers van ser negociats per a la USAAF pel Cos d\'Enginyers, sovint en detriment econ\xc3\xb2mic dels propietaris, el desgast de les cl\xc3\xa0usules, i el poc temps per acabar els lloguers. _NEWLINE_Al desembre de 1943, la USAAF arrib\xc3\xa0 al seu m\xc3\xa0xim en temps de guerra de 783 aer\xc3\xb2droms nom\xc3\xa9s als Estats Units.\n_START_SECTION_\nResum d\'operacions\n_START_PARAGRAPH_\nL\'Oficina d\'Estudis Hist\xc3\xb2rics de la For\xc3\xa7a A\xc3\xa8ira resumeix l\'execuci\xc3\xb3 de l\'estrat\xc3\xa8gia de la USAAF durant la II Guerra Mundial:_NEWLINE__NEWLINE_"L\'Estat Major d\'Arnold va convertir la primera prioritat de la guerra llan\xc3\xa7ar una ofensiva de bombardeig estrat\xc3\xa8gic conjuntament amb la RAF contra Alemanya. La Vuitena For\xc3\xa7a A\xc3\xa8ria, enviada a Anglaterra el 1942, va encarregar-se d\'aquella tasca. Despr\xc3\xa9s d\'un esfor\xc3\xa7 lent i cost\xc3\xb3s per portar-ho a terme, el 1944 s\'un\xc3\xad la Quinzena For\xc3\xa7a A\xc3\xa8ria estacionada a It\xc3\xa0lia, i el bombardeig estrat\xc3\xa8gic comen\xc3\xa7\xc3\xa0 a donar resultats finalment i, al final de la guerra, l\'economia alemanya havia estat dispersada i redu\xc3\xafda a runes. _NEWLINE_Les forces a\xc3\xa8ries t\xc3\xa0ctiques van donar suport a les forces de terra als teatres de la Mediterr\xc3\xa0nia i Europeu, on l\'enemic va trobar-se en una frustraci\xc3\xb3 constant davant la supremacia a\xc3\xa8ria aliada. A la guerra contra el Jap\xc3\xb3, el general Douglas MacArthur va avan\xc3\xa7ar per Nova Guinea mitjan\xc3\xa7ant una estrat\xc3\xa8gia de salts de granota i usant forces amf\xc3\xadbies per crear noves bases. Les AAF donarn suport als portaavions de l\'almirall Chester Nimitz en els seus avan\xc3\xa7os illa a illa a trav\xc3\xa9s del Pac\xc3\xadfic Central i assist\xc3\xad a les forces aliades a Birm\xc3\xa0nia i Xina. _NEWLINE_Arnold control\xc3\xa0 directament la Vintena For\xc3\xa7a A\xc3\xa8ria, equipada amb els nous B-29 Superfortresses de llarg abast emprats per bombardejar les illes japoneses, primer des de la Xina i despr\xc3\xa9s des de les Marianes. Destru\xc3\xaft per les atacs de foc, Jap\xc3\xb3 estava tan afeblit a l\'agost de 1945 que Arnold creia que no serien necess\xc3\xa0ries ni la bomba at\xc3\xb2mica ni la projectada invasi\xc3\xb3 per guanyar la guerra. El fet que els B-29 de la AAF llancessin bombes at\xc3\xb2miques sobre Hiroshima i Nagasaki, per\xc3\xb2, demostr\xc3\xa0 el que el poder aeri podria fer en el futur. L\'Enquesta del Bombardeig Estrat\xc3\xa8gic don\xc3\xa0 arguments als caps de la AAF als debats de postguerra sobre la unificaci\xc3\xb3 de les forces armades i l\'estrat\xc3\xa8gia nacional."\n_START_SECTION_\nResum estad\xc3\xadstic de la USAAF a la II Guerra Mundial\n_START_PARAGRAPH_\nLes Forces A\xc3\xa8ries de l\'Ex\xc3\xa8rcit dels Estats Units patiren el 12% de les 936.000 baixes en combat de l\'Ex\xc3\xa8rcit durant la II Guerra Mundial. 88.119 aviadors van morir en servei. 52.173 van ser baixes en combat: 45.520 morts en acci\xc3\xb3, 1.140 van morir de les seves ferides, 3.603 van desapar\xc3\xa8ixer en acci\xc3\xb3 i se\'ls declar\xc3\xa0 morts, i 1.910 van ser morts no hostils. Dels serveis militar i naval, nom\xc3\xa9s les Forces Terrestres van patir m\xc3\xa9s baixes de batalla. 35.946 morts fora de batalla inclo\xc3\xafen 25.844 morts en accidents d\'aviaci\xc3\xb3, m\xc3\xa9s de la meitat van ser als Estats Units. 63.209 membres de la USAAF van ser baixes alienes a les batalles. 18.364 van ser ferits en acci\xc3\xb3 i requeriren evacuaci\xc3\xb3 m\xc3\xa8dica, i 41.057 esdevingueren presoners de guerra. Les seves baixes van ser el 5,1% de la seva for\xc3\xa7a, comparats amb el 10% de la resta de l\'Ex\xc3\xa8rcit._NEWLINE_El total d\'avions perduts per la USAAF entre desembre de 1941 i agost de 1945 van ser 65.164, amb 43.581 perduts a ultramar i 21.583 als Estats Units. Les p\xc3\xa8rdues de combat van ser de 22.948 a tot el m\xc3\xb3n, amb 18.418 perduts contra Alemanya i 4.530 perduts en combat al Pac\xc3\xadfic. La USAAF reclam\xc3\xa0 que les seves pr\xc3\xb2pies forces havien destru\xc3\xaft un total de 40.259 avions de diverses nacions per tots els mitjans, 29.916 contra Alemanya i els seus aliats i 10.343 al Pac\xc3\xadfic._NEWLINE_La factura de la guerra per a la USAAF ascend\xc3\xad a aproximadament $50.000 milions, o un 30% del cost del Departament de Guerra, amb unes despeses en efectiu de cr\xc3\xa8dits directes entre juliol de 1942 i agost de 1945 sumant $35.185.548.000._NEWLINE_El total de sortides de la AAF durant la II Guerra Mundial van ser 2.352.800, amb 1.693.565 a Europa (i zones circumdants) i 669.235 al Pac\xc3\xadfic i a l\'Extrem Orient._NEWLINE_36 membres de les AAF van rebre la Medalla d\'Honor per accions realitzades durant missions a\xc3\xa8ries, 22 d\'elles p\xc3\xb2stumament. Dos m\xc3\xa9s van ser atorgades, una a t\xc3\xadtol p\xc3\xb2stum, a oficials de la AAF destinats a la Western Task Force durant l\'operaci\xc3\xb3 Torxa.\n_START_SECTION_\nDesmobilitzaci\xc3\xb3 i independ\xc3\xa8ncia de la For\xc3\xa7a A\xc3\xa8ria\n_START_PARAGRAPH_\nAmb la derrota del Jap\xc3\xb3, tot l\'establiment militar nord-americ\xc3\xa0 inici\xc3\xa0 una desmobilitzaci\xc3\xb3 dr\xc3\xa0stica, tal com havia succe\xc3\xaft al final de la I Guerra Mundial. The USAAF was hit as hard or harder as the older services by demobilization. Els oficials i membres van ser llicenciats, les instal\xc2\xb7lacions van tancar-se i els avions van ser venuts o emmagatzemats. Entre agost de 1945 i abril de 1946 la seva for\xc3\xa7a va caure de 2,25 milions d\'homes a nom\xc3\xa9s 485.000, i un any despr\xc3\xa9s a 304.000. L\'inventari d\'avions va caure de 79.000 a menys de 30.000, molts d\'ells emmagatzemats. Les instal\xc2\xb7lacions permanents van reduir-se de 783 a 177, nom\xc3\xa9s 21 m\xc3\xa9s que a la preguerra._NEWLINE_Al juliol de 1946, les Forces A\xc3\xa8ries de l\'Ex\xc3\xa8rcit nom\xc3\xa9s disposaven de 2 grups de combat disponibles dels 52 que existien a la llista d\'unitats a\xc3\xa8ries. S\'havia previs una for\xc3\xa7a a\xc3\xa8ria reconstru\xc3\xafda de 70 grups (la for\xc3\xa7a autoritzada pel temps de pau), amb les forces de reserva i de la Gu\xc3\xa0rdia Nacional que estiguessin disposables pel servei actiu en cas d\'emerg\xc3\xa8ncia. Malgrat aix\xc3\xb2, va haver una oposici\xc3\xb3 considerable per a un gran ex\xc3\xa8rcit durant temps de pau, i especialment pel cost econ\xc3\xb2mic que tindria una for\xc3\xa7a aix\xc3\xad, resultant en una retallada d\'un m\xc3\xa0xim de 48 grups._NEWLINE_Al febrer de 1946, la malaltia for\xc3\xa7\xc3\xa0 al retir al general Arnold, abans que pogu\xc3\xa9s assolir el seu objectiu d\'assolir la independ\xc3\xa8ncia de la For\xc3\xa7a A\xc3\xa8ria com un servei igual al costat de l\'Ex\xc3\xa8rcit i la Marina. El General Carl A. Spaatz substitu\xc3\xad a Arnold com a \xc3\xbanic comandant general de la USAAF, supervisant tant la desmobilitzaci\xc3\xb3 de la major for\xc3\xa7a a\xc3\xa8ria de la hist\xc3\xb2ria i el seu renaixement com havien previst els generals Billy Mitchell i Arnold._NEWLINE_Arnold deix\xc3\xa0 la USAAF amb dos llegats importants, basats en les seves experi\xc3\xa8ncies a la II Guerra Mundial, reorganitzant la USAAF de la postguerra i la seva successora independent. El primer era el requisit que l\'estat major de comandament havia d\'incloure oficials d\'estat major de diferents experts, a m\xc3\xa9s dels pilots. El segon era la creen\xc3\xa7a que malgrat l\'\xc3\xa8xit dels m\xc3\xa8todes d\'entrenament que havien expandit les Forces A\xc3\xa8ries, els Estats Units no tornarien a tenir de nou temps per mobilitzar i entrenar els reservistes com havien tingut el 1940, necessitant que els reservistes i els membres de la Gu\xc3\xa0rdia Nacional estiguessin immediatament disponibles pel servei en cas d\'una emerg\xc3\xa8ncia nacional._NEWLINE_Pel seu costat, Spaatz tingu\xc3\xa9 moltes trobades amb el nou Cap de l\'Estat Major de l\'Ex\xc3\xa8rcit, el General Dwight D. Eisenhower, reorganitzant la USAAF en 3 grans comandaments (Comandament Estrat\xc3\xa8gic Aeri, Comandament T\xc3\xa0ctic Aeri i Comandament de Defensa A\xc3\xa8ria) que no requeririen una segona reestructuraci\xc3\xb3 un cop la For\xc3\xa7a A\xc3\xa8ria esdevingu\xc3\xa9s independent. Tamb\xc3\xa9 reestructur\xc3\xa0 els reservistes per ajustar-los d\'acord amb els conceptes d\'Arnold, incloent la creaci\xc3\xb3 d\'una Gu\xc3\xa0rdia Nacional A\xc3\xa8ria a l\'abril de 1946._NEWLINE_Despr\xc3\xa9s de l\'immens creixement en infraestructura a\xc3\xa8ria i en personal durant la guerra, i en reconeixement a la tremenda nova import\xc3\xa0ncia i for\xc3\xa7a del poder aeri, el Congr\xc3\xa9s, d\'acord amb la recomanaci\xc3\xb3 del President Harry S. Truman, cre\xc3\xa0 el Departament de la For\xc3\xa7a A\xc3\xa8ria el 1947. aquesta legislaci\xc3\xb3 cre\xc3\xa0 la For\xc3\xa7a A\xc3\xa8ria dels Estats Units, una branca completament separada dins la milit\xc3\xa0ria dels Estats Units. La transfer\xc3\xa8ncia de personal i actius va ser efectuada per l\'Ordre de Transfer\xc3\xa8ncia 1, Oficina del Secretari de Defensa, del 26 de setembre de 1947, implementant les previsions de reorganitzaci\xc3\xb3 l\'Acta de Seguretat Nacional de 1947, abolint les Forces A\xc3\xa8ries de l\'Ex\xc3\xa8rcit._NEWLINE_El disseny inicial dels rols de servei, Ordre Executiva 9877, va ser substitu\xc3\xaft el 21 d\'abril de 1948, en aprovar el President Truman l\'Acord Key West, que esbossava els actius aeris que es permetria mantenir a cada servei. La For\xc3\xa7a A\xc3\xa8ria va rebre el gruix dels avions estrat\xc3\xa8gics, t\xc3\xa0ctics i de transports, per\xc3\xb2 la q\xc3\xbcesti\xc3\xb3 va seguir sent divisiva fins a la d\xc3\xa8cada de 1950.\n_START_SECTION_\nUniforme de servei\n_START_PARAGRAPH_\nL\'uniforme de la USAAF per a tots els membres consistia en uniforme de servei d\'hivern, de sarja de llana caqui fosc, i uniforme d\'estiu de cot\xc3\xb3 en caqui clar, igual que la resta de serveis de l\'ex\xc3\xa8rcit americ\xc3\xa0. Remarquem que a les forces armades estatunidenques el caqui fosc era anomenat oficialment olive drab, mentre que kakhi es reservava per al caqui clar. A m\xc3\xa9s dels uniformes de servei hi havia una s\xc3\xa8rie d\'uniformes de feineig i de vol. Els uniformes de servei d\'estiu i hivern es portaven tot l\'any als Estats Units continentals. Durant la Segona Guerra Mundial Europa es consider\xc3\xa0 una zona de clima temperat, mentre que el Pac\xc3\xadfic era considerat com a zona d\'uniforme tropical._NEWLINE_L\'uniforme de tropa d\'hivern, de sarja de llana caqui, consistia en guerrera de quatre butxaques i pantalons. La camisa, amb dues butxaques de manxa i sense muscleres, era, b\xc3\xa9 de cot\xc3\xb3 caqui clar, b\xc3\xa9 de sarja caqui fosc. Ambdues podien dur-se indistintament sota la guerrera caqui; emper\xc3\xb2, la camisa de cot\xc3\xb3 no es podia dur com a pe\xc3\xa7a exterior conjuntament amb el pantal\xc3\xb3 de llana. La corbata d\'hivern era de llana negra, i la d\'estiu de cot\xc3\xb3 caqui clar. Al febrer de 1942 s\'autoritz\xc3\xa0 una corbata universal de llana de moar\xc3\xa9 caqui per a ambd\xc3\xb3s uniformes. En climes freds es portava un capot de llana caqui fosc. L\'uniforme d\'estiu per a classes de tropa consistia en la mateixa camisa de cot\xc3\xb3 caqui clar amb pantalons a joc; la guerrera d\'aquest uniforme deix\xc3\xa0 d\'usar-se ja a la d\xc3\xa8cada de 1930. Quan la camisa es duia com a pe\xc3\xa7a exterior, la corbata anava ficada entre el segon i el tercer bot\xc3\xb3 de la camisa._NEWLINE_L\'uniforme d\'hivern per a oficials consistia en guerrera caqui fosc, de llana de major qualitat, cenyida amb cintur\xc3\xb3, que rebia el nom de greens (\'verds\'). Els oficials podien dur pantalons del mateix color i teixit que el capot, o b\xc3\xa9 dur-ne altres del mateix teixit per\xc3\xb2 de to m\xc3\xa9s clar, anomenats pinks (\'rosats\'), la qual cosa feia que la combinaci\xc3\xb3 d\'ambd\xc3\xb3s reb\xc3\xa9s el nom de pinks and greens (\'roses i verds\'). Els oficials tamb\xc3\xa9 estaven autoritzats a usar l\'uniforme de sarja caqui, m\xc3\xa9s burd, exceptuant-ne la guerrera de servei de tropa de quatre butxaques, mentre no el mesclessin amb peces d\'altres tons. Tamb\xc3\xa9 eren reglamentaris per a l\'oficialitat un capot caqui i un impermeable gris fosc. Els oficials duien les mateixes camises que la tropa, en cot\xc3\xb3 caqui clar o en llana caqui fosc, nom\xc3\xa9s que afegint-hi muscleres. Tamb\xc3\xa9 tenien m\xc3\xa9s opcions de color i teixit en caqui._NEWLINE_Els oficials portaven corbata negra i caqui fins despr\xc3\xa9s de febrer de 1942, quan s\'autoritzaren corbates caqui de mescla de cot\xc3\xb3 i llana. Habitualment, l\'uniforme d\'estiu per a oficials era iguals que el caqui clar de la classe de tropa, llevat que les camises duien muscleres. Tamb\xc3\xa9 s\'autoritzava la combinaci\xc3\xb3 de pantal\xc3\xb3 de cot\xc3\xb3 i camisa de llana. Per a sortida, emper\xc3\xb2, tamb\xc3\xa9 tenien l\'opci\xc3\xb3 d\'adquirir l\'uniforme de servei d\'estiu caqui clar, en fresca roba tropical. Aquest uniforme era de tall id\xc3\xa8ntic al d\'hivern, excepte pel color i la roba, per\xc3\xb2 s\'hi ometia el cintur\xc3\xb3 de la guerrera d\'hivern._NEWLINE_El personal estacionat a Europa, i a partir de 1944 als Estats Units, va ser autoritzat a dur la ca\xc3\xa7adora de llana (l\'anomenada Ike jacket, estandarditzada com a ca\xc3\xa7adora M-1944), en lloc de la guerrera de l\'uniforme de servei._NEWLINE_Les lligadures de l\'uniforme de servei eren de dos tipus, semblants als d\'\xc3\xbas a l\'Ex\xc3\xa8rcit, en caqui fosc per a hivern i en caqui clar per a estiu. El casquet de caserna, habitualment anomenat flight cap (\'casquet de vol\') a les Forces A\xc3\xa8ries, era reglamentari des de 1926 per a tots els graus, per a facilitar l\'\xc3\xbas dels auriculars de la r\xc3\xa0dio durant el vol. Els casquets de tropa anaven rivetats de taronja i blau mar\xc3\xad; els oficials t\xc3\xa8cnics duien el viu en negre i plata; els oficials en negre i daurat; i els generals totalment daurat. La gorra de plat oval portava un refor\xc3\xa7 anomenat grommet (\'ullet\'), i abans de la Segona Guerra Mundial els reglaments permetien retirar-lo per a poder fer servir els auriculars. Aquest estil de transformar la gorra de plat en versi\xc3\xb3 flexible es va fer molt popular durant la guerra, com a s\xc3\xadmbol de veter\xc3\xa0 de combat, i era coneguda com a gorra 50-mission crush (\'esclafada de cinquanta missions\'). La gorra de plat, per\xc3\xb2, no es distribu\xc3\xad a la classe de tropa a partir de 1942._NEWLINE_Els elements de pell, incloses les sabates, eren de color marr\xc3\xb3 vermell\xc3\xb3s, color conegut a la USAAF com a Brown Shoe Air Force (\'sabata marr\xc3\xb3 de la For\xc3\xa7a A\xc3\xa8ria\'), despr\xc3\xa9s que la For\xc3\xa7a A\xc3\xa8ria dels Estats Units esdevingu\xc3\xa9 un servei separat.\n_START_SECTION_\nUniformes de servei femenins\n_START_PARAGRAPH_\nEls uniformes femenins eren els uniformes del Cos d\'Infermeres de l\'Ex\xc3\xa8rcit (ANC) i els del Cos Auxiliar Femen\xc3\xad de l\'Ex\xc3\xa8rcit (WAAC), que s\'apropi\xc3\xa0 de les ins\xc3\xadgnies de la USAAF. Posteriorment el Cos Femen\xc3\xad de l\'Ex\xc3\xa8rcit substitu\xc3\xad les WAAC. Tot i que les organitzacions auxiliars femenines, com l\'Esquadr\xc3\xb3 Femen\xc3\xad Auxiliar de Transport (WAFS) i el Servei de Pilots Femen\xc3\xad de la For\xc3\xa7a A\xc3\xa8ria (WASP) realitzaren un valu\xc3\xb3s servei com a pilots de la USAAF, nom\xc3\xa9s l\'ANC i el WAC eren membres oficials de les forces armades._NEWLINE_Les infermeres de la USAAF vestien de blanc hospital, o, anteriorment al 1943, l\'uniforme de servei d\'hivern de l\'ANC, consistent en gorra blau mar\xc3\xad o en casquet de caserna amb viu marr\xc3\xb3, guerrera caqui amb viu marr\xc3\xb3 als punys i botons or ex\xc3\xa8rcit, camisa blau cel o blanca, corbata negra, faldilla blau cel i sabates negres o blanques. L\'uniforme de servei d\'estiu de l\'ANC consistia en un vestit semblant en beige amb viu marr\xc3\xb3 a les muscleres i als punys, gorra ANC beige o casquet de caserna beix amb viu marr\xc3\xb3, camisa blanca i corbata negra. Durant la Segona Guerra Mundial l\'uniforme de les primeres infermeres de vol consistia en ca\xc3\xa7adora battle dress de llana blava, pantalons a joc i casquet de caserna blau com el dels homes, amb viu marr\xc3\xb3. L\'uniforme es completava amb camisa blanca o blau cel de l\'ANC i corbata negra._NEWLINE_A partir de 1943 l\'ANC adopt\xc3\xa0 uniformes de servei semblants als del nou WAAC. A la USAAF es coneixien com a "WACs a\xc3\xa8ries". L\'uniforme de servei de la WAAC (despr\xc3\xa9s WAC) va anar evolucionant durant el transcurs de la guerra, per\xc3\xb2 generalment consistia, tant a l\'estiu com a l\'hivern, en barret de model WAC o lligadura casern\xc3\xa0ria femenina, ca\xc3\xa7adora  (nom\xc3\xa9s d\'hivern per a la tropa), corbata, faldilla, sabates de pell femenines i bossa de m\xc3\xa0. Tamb\xc3\xa9 es duien versions femenines de la ca\xc3\xa7adora Ike de llana caqui, aix\xc3\xad com dels pantalons de servei. Els colors eren essencialment els mateixos que els dels equivalents masculins de la mateixa graduaci\xc3\xb3, tot i que de roba diferent. Tamb\xc3\xa9 hi havia uniformes especials de sortida, d\'estiu en beix i d\'hivern en ocre. El nou uniforme caqui de les ANC era el mateix que el de les oficials del WAC, exceptuant-ne els models ANC de barret i de bossa de m\xc3\xa0. L\'uniforme de sortida era d\'un model ANC diferent, en caqui o beix. Es conserv\xc3\xa0 l\'uniforme de servei d\'estiu de l\'ANC, beix, llevat que la corbata pass\xc3\xa0 a ser marr\xc3\xb3. Durant la Segona Guerra Mundial l\'ex\xc3\xa8rcit confeccion\xc3\xa0 uniformes  de feineig femenins en verd s\xc3\xa0lvia, juntament amb versions femenines de botes de campanya, guerreres-ca\xc3\xa7adora i roba de vol. Emper\xc3\xb2, quan no es disposava de la versi\xc3\xb3 femenina d\'alguna pe\xc3\xa7a, com succe\xc3\xafa sovint durant la guerra, se n\'usaven les versions masculines.\n_START_SECTION_\nUniforme de vol\n_START_PARAGRAPH_\nL\'uniforme de vol vari\xc3\xa0 \xc3\xa0mpliament segons el teatre d\'operacions i el tipus de missi\xc3\xb3. El 1928 el Cos Aeri reb\xc3\xa9 equipaments innovadors: granotes de vol, botes, casquets de vol de cuir, ulleres i guants; i almenys un estil, la ca\xc3\xa7adora d\'aviador Tipus A-3, continu\xc3\xa0 en servei fins al 1944. Malgrat aix\xc3\xb2, les ca\xc3\xa7adores d\'aviador A-2, distribu\xc3\xafdes a partir del 1931, esdevingueren un dels s\xc3\xadmbols m\xc3\xa9s coneguts de la USAAF. Confeccionades de pell marr\xc3\xb3 amb folre de seda beix, les ca\xc3\xa7adores tenien coll girat, muscleres, cintura i punys teixits, tancament per cremallera i emblema d\'unitat. Les ca\xc3\xa7adores de vol B-3 i B-6, els pantalons d\'hivern A-3 i els casquets d\'artiller B-2, peces, totes, de pell d\'ovella marr\xc3\xb3, folrades i pesants, resultaren insuficients per a les temperatures extremament fredes de les missions a gran al\xc3\xa7ada en avions sense pressuritzar, i eren suplementades per peces escalfades el\xc3\xa8ctricament fabricades per General Electric. A m\xc3\xa9s de la roba de vol dels homes, les infermeres de vol duien ca\xc3\xa7adores i pantalons de vol especials, lleugers i semipesants. No estava autoritzat l\'\xc3\xbas de roba de vol, com la ca\xc3\xa7adora A-2, fora del camp o post, llevat que calgu\xc3\xa9s per a combat. Segons el dest\xc3\xad assignat, les tropes de l\'AAF usaven els uniformes de feineig verd s\xc3\xa0lvia i les guerreres-ca\xc3\xa7adora de popel\xc3\xadn trenca-vent propis de les tropes terrestres de l\'ex\xc3\xa8rcit._NEWLINE_Els uniformes de l\'AAF estaven subjectes als Reglaments de l\'Ex\xc3\xa8rcit, espec\xc3\xadficament l\'AR 600-35 i l\'AR 600-40, en qu\xc3\xa8 s\'establia l\'\xc3\xbas d\'emblemes, distintius i ins\xc3\xadgnies sobre l\'uniforme. La immensa varietat de tasques determin\xc3\xa0 que es fessin servir moltes variants artesanes dels emblemes autoritzats; aparegueren gran quantitat d\'ins\xc3\xadgnies no autoritzades, sobretot a les unitats que combatien a l\'estranger.'